**C S E R E L A P**

**a 2021. február 23-ai egyeztető ülés**

**16. napirendjéhez**

**Napirend: Egészségügyi szolgálati jogviszonyok létesítése**

**H a t á r o z a t i j a v a s l a t**

3.)

amely határozat a veszélyhelyzet kihirdetéséről és a veszélyhelyzeti intézkedések hatálybalépéséről  szóló 27/2021.(I.29.) Korm. rendelet, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése, valamint Budapest Főváros II. Kerületi Önkormányzat Polgármesterének 1/2021. (II.8.) normatív utasítása alapján a képviselő-testület feladat- és hatáskörében eljárva a polgármester döntésén alapul az alábbiak szerint:

A Polgármester úgy dönt, hogy az egészségügyi szolgálati jogviszonyról szóló 2020. évi C. törvény 4. § (1) bekezdésében, valamint annak végrehajtásáról szóló 528/2020.(XI.28.) Korm. rendelet 7.§ (1) bekezdés f) pontja alapján, az önkormányzati fenntartású egészségügyi szolgáltatónál egészségügyi szolgálati jogviszonyban álló személy további jogviszony létesítésének előzetes engedélyezésére **II. Kerületi Egészségügyi Szolgálat mindenkori vezetőjét** jelöli ki.

Tájékoztatom továbbá T. Képviselő-testületet, hogy az 1. számú határozati javaslat mellékletét képező egészségügyi Szolgálati Munkaszerződés 1. pontjában Dr. Polák László Péter jelenleg hatályos munkaszerződésének kezdő dátuma elírásra került. A helyes dátum 2010. augusztus 4.

B u d a p e s t, 2021. február 22.

  **Kovács Márton s.k.**

 alpolgármester